REGOLAMENT TAL-KUMMISSJONI (KE) Nru 1290/2007
tal-31 ta’ Ottubru 2007
li jiftaħ mill-ġdid is-sajd għall-merluzz fi Skagerrak minn bastimenti li jtajru l-bandiera ta' l-Iżvezja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skond il-Politika Komuni tas-Sajd (1), u b'mod partikolari l-Artikolu 26(4) tiegħu,
Wara li kkunsidrat ir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għal politika komuni dwar is-sajd (2), u b'mod partikolari l-Artikolu 21(3) tiegħu,
Billi:
(1)
Ir-Regolament tal-Kunsill (KE) Nru 41/2007 tal-21 ta' Diċembru 2006 li jistabbilixxi għall-2007 l-opportunitajiet ta' sajd u l-kundizzjonijiet assoċjati magħhom għal ċerti ħażniet (stokkijiet) ta' ħut u gruppi ta' ħażniet ta' ħut, applikabbli fl-ilmijiet tal-Komunità, u għal bastimenti Komunitarji, f'ilmijiet fejn huma meħtieġa limiti ta' qbid (3), jistabbilixxi l-kwoti għall-2007.
(2)
Fl-4 ta’ Ġunju 2007, l-Iżvezja nnotifikat lill-Kummissjoni, skond l-Artikolu 21(2) tar-Regolament (KEE) Nru 2847/93, li mill-1 ta’ Ġunju 2007 kienet se tagħlaq is-sajd għall-merluzz f'Skagerrak għall-bastimenti tagħha.
(3)
Fil-21 ta’ Ġunju 2007, il-Kummissjoni, skond l-Artikolu 21(3) tar-Regolament (KEE) Nru 2847/93, u l-Artikolu 26(4) tar-Regolament (KE) Nru 2371/2002, adottat ir-Regolament (KE) Nru 713/2007 li jistabbilixxi projbizzjoni tas-sajd għall-merluzz f'Skagerrak minn bastimenti li jtajru l-bandiera Żvediża jew irreġistrati fl-Iżvezja, b'effett mill-istess data.
(4)
Skond l-informazzjoni li waslet għand il-Kummissjoni mill-awtoritajiet Żvediżi, għad hemm disponibbli kwantità ta' merluzz fil-kwota Żvediża f'Skagerrak. Għalhekk, is-sajd għall-merluzz f'din iż-żona minn bastimenti li jtajru l-bandiera Żvediża jew irreġistrati fl-Iżvezja għandhom jiġu awtorizzati.
(5)
Din l-awtorizzazzjoni għandha tidħol fis-seħħ fl-1 ta' Ottubru 2007, biex il-kwantità ta' merluzz ikkonċernata tkun tista' tinqabad sa tmiem din is-sena.
(6)
Ir-Regolament tal-Kummissjoni (KE) Nru 713/2007 għandu jiġi revokat b'effett mill-1 ta' Ottubru 2007,
ADOTTAT DAN IR-REGOLAMENT:
Artikolu 1
Revoka
Ir-Regolament (KE) Nru 713/2007 huwa b'dan irrevokat.
Artikolu 2
Dħul fis-seħħ
Dan ir-Regolament għandu jidħol fis-seħħ l-għada ta' meta jiġi ppublikat fil-Ġurnal Ufficjali ta' l-Unjoni Ewropea. Dan għandu japplika mill-1 ta' Ottubru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 31 ta’ Ottubru 2007.